**Elektrotehnička škola**

**Zagreb, Konavoska 2**

# Obrazloženje financijskog plana za razdoblje 2024. – 2026.g.

# UVODNI DIO

# Proračunski korisnik: ELEKTROTEHNIČKA ŠKOLA, ZAGREB Konavoska 2,

# OIB: 96726537623

# Sažetak djelokruga rada:

Elektrotehnička škola je javna ustanova koja obavlja srednjoškolsko obrazovanje. Djelatnost Škole je odgoj i srednje strukovno obrazovanje u sektoru elektrotehnike i računalstva:

- redovitih učenika;

- odraslih polaznika u programu stjecanja srednje stručne spreme, prekvalifikacije i usavršavanja.

Škola provodi redovno četverogodišnje srednjoškolsko obrazovanje u tri programa elektro zanimanja (elektrotehničar, tehničar za računalstvo, tehničar za električne strojeve s primjenjenim računalstvom) i redovno trogodišnje obrazovanje u programu elektromehaničar u dvije smjene (jutarnjoj i popodnevnoj) i petodnevnom radnom tjednu na dvije lokacije Konavoska 2 – učionička i laboratorijska nastava i Baštijanova 61 – radioničke i laboratorijske vježbe i tjelesni odgoj .

U Školi se u sklopu obrazovanja odraslih provodi CISCO akademija za zainteresirane učenike Škole za koju se nastava i vježbe odvijaju subotom.

# OBRAZLOŽENJE OPĆEG DIJELA

Opći dio financijskog plana prema zakonu o proračunu (NN 144/21) sastoji se od :

* sažetka računa prihoda i rashoda i računa financiranja
* računa prihoda i rashoda i računa financiranja

Planirani ukupni prihodi za 2024.g. iznose 2.698.050 €, a rashodi 2.766.850 €. Plan je uravnotežen planiranim viškom prihoda iz 2023.g. u iznosu od 68.800 €.

Izvori financiranja sredstava za rad Škole u 2024.g. su:

1. OPĆI PRIHODI I PRIMICI ukupno 454.200 € od čega su:

* 1.1.3 opći prihodi i primici pojačani standard 210.500 €
* 1.2.2 decentralizirana sredstva 243.700 €

Prihodi iz ovog izvora odnose se na prihode za materijalne troškove, energente, investicijsko održavanje, naknade za prijevoz djelatnika, naknade za članove Školskog odbora, sistematske preglede, održavanje predmeta Škola i zajednica, izvannastavne aktivnosti, pomoćnike u nastavi, nabavu udžbenika, održavanje i opremanje škole i sufinanciranje projekata prijavljenih na natječaje europskih fondova.

1. VLASTITI PRIHODI 3.1.1 – 28.000 €

Prihodi iz ovog izvora odnose se na prihode od kamata, dividendi i prihode od pružanja

usluga (najam prostora, CISCO obrazovanje, tečaj za djelatnike MUP-a, suradnja s Tehničkim

veleučilištem u Zagrebu).

1. PRIHODI ZA POSEBNE NAMJENE 4.3.1 – 2.100 €

Prihodi iz ovog izvora odnose se na prihode od osiguranja učenika i drugih aktivnosti učenika,

te prihoda od izdavanja duplikata i prijepisa svjedodžbi.

1. POMOĆI ukupno 2.206.100 €

* 5.2.1 pomoći iz drugih proračuna 2.175.100 €
* 5.6.1 pomoći temeljem prijenosa EU sredstava 31.000 €

Prihodi iz ovog izvora odnose se na prihode za plaće i materijala prava radnika od MZO, prihode

od Regionalnih centara kompetentnosti i ERASMUS+ projekta.

1. DONACIJE 6.1.1 – 7.600 €

Planirani prihodi iz ovog izvora odnose se na donacije putničkih agencija za dnevnice

profesorima koji su pedagoška pratnja na izletima i maturalnim putovanjima te na donacije

trgovačkih društva.

1. PRIHOD OD PRODAJE NEFINANCIJSKE IMOVINE 7.1.1 – 50 €

Planirani prihodi odnose se na prihode od prodaje stanova na kojima postoji stanarsko pravo.

Planiranim prihodima za 2024.g. predviđeno je financiranje rashoda Škole od kojih su:

1. Rashodi za zaposlene 2.167.000 €
2. Materijalni rashodi 475.700 €
3. Financijski rashodi 7.400 €
4. Naknade građanima i kućanstvima na temelju osiguranja i druge naknade 1.800 €
5. Ostali rashodi (menstrualne potrepštine) 500 €
6. Rashodi za nabavu nefinancijske imovine 114.450 €.

Elektrotehnička škola nema primitaka ni izdataka od financijske imovine i zaduživanja.

Ukupni prihodi od rashoda manji su za 68.800 € što je iznos planiranog viška prihoda prenesenog iz prethodne 2023. godine. Planirani višak prihoda prenesen iz prethodne godine je manjim dijelom iz izvora financiranja vlastiti prihodi 12.800 €, a većim dijelom izvora financiranja pomoći temeljem prijenosa EU sredstava 56.000 €. Višak prihoda od pomoći temeljem prijenosa EU sredstava odnosi se na realizaciju ERASMUS+ projekta mobilnosti učenika, jer Škola već duži niz godina sudjeluje u ERASMUS+ projektima mobilnosti učenika. Početak svakog ERASMUS+ projekta kao i ostvarivanje prihoda je u jednoj, a realizacija aktivnosti i završetak projekta u drugoj kalendarskoj godini te iz tog razloga nastaje višak prihoda koji se prenosi u sljedeću godinu. Financijskim planom predviđeno je da će se višak prihoda potrošiti u cijelosti u 2024.g. te je njime i uravnotežen financijski plan 2024.g., stoga nije bilo potrebe za izradom plana višegodišnjeg uravnoteženja.

Projekcije prihoda i rashoda za 2025.g. i 2026.g. sastoje se iz istih izvora sredstava te su prihodi i rashodi planirani bez nekih većih odstupanja u odnosu na 2024.g. osim na izvorima pomoći. Izvor pomoći manji je za iznos mobilnosti učenika, jer se ne zna hoće li se i na koji iznos dobiti projekt u 2025. i 2026.g., i za iznos projekata RCK koji završavaju s krajem 2023.g.

# OBRAZLOŽENJE POSEBNOG DIJELA-PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: A024109 DJELATNOST USTANOVA SREDNJEG ŠKOLSTVA

# Zakonske i druge podloge za provedbu programa:

* Zakon o odgoju i obrazovanju u osnovnoj i srednjoj školi - NN br.: 87/08, 86/09, 92/10, ispr. -105/10, 90/11, 16/12,  86/12 - pročišćeni tekst i 94/13, 126/12, 94/13, 152/14, 7/17, 68/18, 98/19, 64/20 i 151/22)
* Zakon o strukovnom obrazovanju (NN br. 30/09) i Izmjene i dopune Zakona (NN br. 25/18 i 69/22),
* Program javnih potreba u srednjoškolskom odgoju i obrazovanju
* Državni pedagoški standard srednjoškolskog sustava odgoja i obrazovanja (NN br. 63/08, 63/10 i 90/10)
* Pravilnik o načinu organiziranja i izvođenja nastave u strukovnim školama (NN br. 140/09), Izmjene i dopune pravilnika (NN br,130/20)
* Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10) i Izmjene i dopune Pravilnika (NN br. 82/19 i 100/21)
* Pravilnik o kriterijima za izricanje pedagoških mjera (NN br. 94/15) i Izmjene Pravilnika (NN br. 3/17)
* Godišnji plan i program rada (GPP)
* Školski kurikulum
* Statut Škole
* Ostali Zakoni, Pravilnici, Ugovori, odluke i ostali dokumenti navedeni na web stranici Škole pod dokumentima.

# Cilj programa:

Opći cilj programa je srednjoškolsko obrazovanje učenika s posebnim ciljem strukovnog obrazovanja tehničkog smjera. Unapređivanje kvalitete školovanja i interdisciplinarnih pristupa učenja i poučavanja na temeljima modernih tehnologija te omogućavanje učinkovitije korištenje ljudskih i materijalnih resursa u nastavi, ostvarenje kvalitetnih odgojno-obrazovnih rezultata, odnosno stjecanje znanja, vještina i stavova potrebnih za nastavak školovanja ili tržište rada.

# U okviru programa provode se sljedeće aktivnosti/projekti:

**Aktivnost A024109A410901 REDOVNA DJELATNOST PRORAČUNSKOG KORISNIKA**

Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnoga financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2024. osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova. Sredstvima doznačenih iz Državnog proračuna RH kao i vlastitim sredstvima financiraju se rashodi za zaposlene, materijalni i financijski rashodi.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Redovito obrazovanje | Broj redovnih učenika | Broj učenika | 652 | 642 | 642 | 642 |
| Ukupan iznos sredstava potreban za provođenje nastavnih aktivnosti | Potrebna sredstva za financiranje iz proračuna Grada Zagreba | Iznos u € | 231.060 | 317.600 | 318.900 | 320.200 |

**Aktivnost A024109A410902 IZVANNASTAVNE I OSTALE AKTIVNOSTI**

Radi unapređenja kvalitete života i slobodnog vremena mladih te prevencije mogućeg društveno neprihvatljivog ponašanja, proračunom se osiguravaju sredstva za financiranje programa niza izvannastavnih i izvanškolskih aktivnosti, projekata organiziranog provođenja slobodnog vremena mladih i drugo. Jedan od oblika izvannastavnih aktivnosti, kao sastavnog dijela redovitoga školskog sustava tijekom školske godine, jesu natjecanja učenika i smotre učeničkog stvaralaštva organizirane na školskoj, regionalnoj i državnoj razini, u skladu s programom Ministarstva znanosti i obrazovanja, Agencije za odgoj i obrazovanje te Agencije za strukovno obrazovanje i obrazovanje odraslih. Program natjecanja i smotri učenika srednjih škola Grada Zagreba donosi i provodi Gradski ured za obrazovanje. U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodijeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Program natjecanja  Nagrada Baltazar | Infokup-državno natjecanje, Worldskills croatia-državno natjecanje | Broj učenika | 2 | 2 | 2 | 2 |
| Ukupan iznos sredstava potreban za provođenje izvannastavnih aktivnosti | Potrebna sredstva za financiranje iz proračuna Grada Zagreba | Iznos u € | 1.790 | 1.800 | 1.800 | 1.800 |

**Aktivnost A024109A410903 POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu srednjoškolskog sustava odgoja i obrazovanja (NN 63/08 i 90/10.), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) te Zagrebačkoj strategiji izjednačavanja mogućnosti osoba s invaliditetom u razdoblju od 2016. do 2020., u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa školama sklapaju neki od ugovora: ugovor o radu, ugovor o djelu, ugovor o obavljanju studentskog posla, ugovor o volontiranju i dr., na određeno i nepuno radno vrijeme, najdulje do kraja nastavne godine.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | 1 | 1 | 1 | 1 |
| Broj učenika | Broj učenika | Broj učenika | 1 | 1 | 1 | 1 |
| Ukupan iznos sredstava potreban za provođenje aktivnosti | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u € | 8.100 | 18.600 | 18.900 | 19.200 |

**Aktivnost A024109A410905 NABAVA UDŽBENIKA**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Udžbenik | Broj kompleta | Broj kompleta | 655 | 642 | 642 | 642 |
| Broj učenika | Broj učenika | Broj učenika | 655 | 642 | 642 | 642 |
| Ukupan iznos sredstava potreban za provođenje aktivnosti | Iznos sredstava za udžbenike | Iznos u € | 76.750 | 84.400 | 85.700 | 87.000 |

**Aktivnost A024109A410905 GRAĐANSKI ODGOJ I ŠKOLA I ZAJEDNICA**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj predavača | Broj predavača | Broj predavača | 2 | 1 | 1 | 1 |
| Broj učenika | Broj učenika | Broj učenika | 23 | 12 | 14 | 14 |
| Ukupan iznos sredstava potreban za provođenje programa | Iznos sredstava za plaću Škola i zajednica (prekovremeni rad) | Iznos u € | 4.640 | 2.100 | 2.100 | 2.100 |

**Aktivnost A024109K410901 ODRŽAVANJE I OPREMANJE USTANOVA SREDNJEG ŠKOLSTVA I UČENIČKIH DOMOVA**

Za kvalitetan odgoj i obrazovanje učenika potrebno je ulaganje u opremu i održavanje prostora. Sredstva za realizaciju navedene aktivnosti osiguravaju se iz Proračuna Grada Zagreba, Državnog proračuna, vlastitih sredstava i donacija. Ovom aktivnosti osiguravaju se sredstva za nabavu knjiga za školsku knjižnicu, informatičku opremu, mjerene uređaje za izvođenje nastave i opremu za održavanje, te materijalne rashode od kojih su najčešći usluge tekućeg i investicijskog održavanja.

**Aktivnost A024109T410901 SUFINANCIRANJE PROJEKTA PRIJAVLJENIH NA NATJEČAJE**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Stručnjak za tehničku podršku | Broj stručnjaka | Broj stručnjaka | 1 | 1 | 1 | 1 |
| Broj platformi za održavanje | Broj platformi za održavanje | Broj platformi a održavanje | 1 | 1 | 1 | 1 |
| Ukupan iznos sredstava potreban za provođenje aktivnosti | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u € | 2.390 | 2.800 | 2.800 | 2.800 |

**Aktivnost A024109T410905 BESPLATNE MENSTRUALNE POTREPŠTINE**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj učenica | Broj učenica | Broj učenica | 12 | 12 | 12 | 12 |
| Ukupan iznos sredstava potreban za provođenje aktivnosti u 10. mjeseci | | Iznos u € | 50 | 100 | 100 | 100 |

Ravnatelj:

Renato Matejaš, prof.